《瑶华 咏并头莲》
清代·黄荃

日分蒂影，风合花香，记双栖无力。临波微步，最羡是、婀娜一般倾国。

玉容相对，任两两、苦心同识。试丁宁、水佩风裳，休教共争颜色。

还是旧日深宫，笑并浴温泉，露薇堪惜。冷香飞处，料不是、铜爵二乔游历。

西风来也，怕吹动、碎云狼藉。谁耐见、花底鸳鸯，也学并头溪侧。

作者简介：字逸佩，太仓人，诸生奉倩女，诸生王璐室。有《蕉隐居集》。